Fa mongwe a ka go botsa a re, ‘A tota Modimo o bopile batho le diphologolo?’ O ne o tla reng?— O tla bo o araba sentle fa o re: “Ee, Modimo o bopile batho le diphologolo.” Mme o tla reng fa motho a sa dumele gore ruri Modimo o bopile batho? O tla reng fa a ka re batho ba tswa mo diphologolong? Baebele yone ga e rute jalo. Ya re Modimo o bopile dilo tsotlhe tse di tshelang.—Genesise 1:26-31. 10 Moaposetoloi Petere e ne e le mongwe wa ditsala tse di gaufi tsa ga Jesu. O ne a bolela phatlalatsa gore Jesu e ne e le Mesia. (Math. 16:16) Petere o ne a nna a ikanyega fa barutwa ba bangwe ba ne ba sa tlhaloganye bokao jwa se Jesu a neng a se bua mme ba mo tlogela. (Joh. 6:66-69) Mme fa baba ba ne ba tla go tshwara Jesu, Petere o ne a dirisa tšhaka go sireletsa Mong wa gagwe. (Joh. 18:10, 11) Le fa go ntse jalo, moragonyana Petere o ne a ineelela poifo mme a itatola gore o itse Jesu Keresete. Ka nakwana, moaposetoloi yono o ne a iphitlhela a tshwerwe ke serai sa go boifa batho mme a se letla gore se mo thibele go nna pelokgale.—Math. 26:74, 75.